ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ናብ ብልጽግና ዝጽንበሩ ላዕለዎት ሓለፍቲ ህወሓት ክህልው እዮም " ነብዩ ስሑል 10 መስከረም 2020 ምንጪ ስእሊ, ETV ቤት ምኽሪ ፌዴሬሽን ኢ-ሕጋውን ተቐባልነት ዘይብሉ እዩ ዝበሎ፡ ምርጫ ክልል ትግራይ ትማሊ ተኻይዱ። ኣባል ብልጽግና ፓርቲ ሓላፊ ጨንፈር ቤት ጽሕፈት ትግራይ አቶ ነብዩ ስሑል ሚካኤል እውን እቲ ዝካየድ ዘሎ ምርጫው ሕጋዊ አይኮነን ይብል። አቶ ነብዩ፡ ኣብ ክልል ትግራይ ብዛዕባ ዝካየድ ዘሎ መረጻን ብልጽግና ኣብቲ ትግራይ ዘለዎ ንጥፈታትን ብዝምልከት ምስ ቢቢሲ ኣምሓርኛ ተዘራሪቡ። ምስ በጽሓና ከኣ እነሆ ተርጒምና ነቕርቦ። ኣብ ድሮ መረጻ ክልል ትግራይ ኢና ዘለና። ንስኻትኩም እቲ ምርጫ ኢ-ሕጋዊ እዩ ኢኹም ትብሉዎ ግን እቲ ብዙሕ ከዘራርብ ዝጸንሐ ምርጫ ጋህዲ ይኸውን ኣሎ። ኣብዚ እዋን ካብ ህዝብኹም ዝተነጸልኩም ኮይኑ'ዶ ኣይስመዓኩምን?
